යාපනය,කරුවෙම්පිල්ලෙයි ප්‍රදේශයේ නිවසකට කිසියම් පිරිසක් විසින් පෙට්‍රල් බෝම්බ ප්‍රහාරයක් එල්ල කර තිබෙනවා.අද (19) දහවල් මෙම ප්‍රහාරය එල්ලවී ඇති බවයි පොලිසිය පැවසුවේ.මුහුණු ආවරණය කරගෙන යතුරුපැදිවලින් පැමිණි කණ්ඩායමක් අදාළ නිවස වෙත පෙට්‍රල් බෝම්බ ප්‍රහාරය එල්ල කොට ඇති බවට මුලික පරීක්ෂණ වලදී ආනාවරණය වී තිබෙනවා.ප්‍රහාරයෙන් නිවසේ නවතා තිබු වෑන් රථයක් සම්පූර්ණයෙන් ගිනිගෙන ඇති අතර,නිවස ඉදිරිපස නවතා තිබු යතුරුපැදි දෙකකට හා නිවසට සුළු හානි වී ඇති බවයි පොලිසිය කියා සිටියේ.සිද්ධිය සම්බන්ධයෙන් යාපනය පොලිසිය වැඩිදුර පරීක්ෂණ සිදු කරනවා.